Diari Oficial de la Generalitat Valenciana


Sumari del DOGV 6172, del 24-12-2009 (2009/14993)

RESOLUCIÓ de 9 de desembre de 2009, de la directora de l'Agència Valenciana de Foment i Garantia Agrària, per la qual es publica la línia pressupostària i l'import global màxim que finança, per a l'any 2010, les ajudes per a la primera instal·lació de jóvens agricultors i per a la modernització de les explotacions agràries.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6172

Data del DOGV
:   24-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14727


Data del document
:   09-12-2009

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * modernització de l'explotació agrària
    * suport econòmic
    * jove agricultor
    * ajuda a l'agricultura
    * ajuda pública

RESOLUCIÓ de 9 de desembre de 2009, de la directora de l'Agència Valenciana de Foment i Garantia Agrària, per la qual es publica la línia pressupostària i l'import global màxim que finança, per a l'any 2010, les ajudes per a la primera instal·lació de jóvens agricultors i per a la modernització de les explotacions agràries. [2009/14264]  
L'Orde de 25 de març de 2008, de la Conselleria d'Agricultura, Pesca i Alimentació (DOCV núm. 5736, de 7 d'abril de 2008), aprova les bases reguladores de les subvencions en matèria de modernització d'explotacions i de primera instal·lació de jóvens en el marc del Programa de Desenvolupament Rural de la Comunitat Valenciana 2007-2013.   
L'Orde de 2 de novembre de 2009, de la Conselleria d'Agricultura, Pesca i Alimentació, per la qual es modifica l'esmentada Orde de 25 de març de 2008 (DOCV núm. 6137, de 4 de novembre de 2009), establix en l'apartat dotze de l'article únic, que el termini de presentació de sol·licituds per a cada anualitat, s'han d'efectuar entre l'1 i el 30 de novembre de l'any anterior, ambdós dates inclusivament. No obstant això, este termini pot ser modificat per a cada anualitat, mitjançant una resolució de la direcció general competent.   
L'article 23.2 de la Llei 38/2003, de 17 de novembre, General de Subvencions, i l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat, exigixen la publicació de les línies de subvenció que financen i l'import global màxim destinat a les subvencions públiques. De conformitat amb els esmentats preceptes l'article 26 de l'esmentada Orde de 25 de març de 2008, preveu la publicació anual en el Diari Oficial de la Comunitat Valenciana, mitjançant una resolució de la directora de l'Agència Valenciana de Foment i Garantia Agrària, de les quanties totals màximes de les ajudes als plans de millora i primera instal·lació de jóvens, d'acord amb els pressupostos de la Generalitat corresponents a cada exercici pressupostari.  
Per tot això, d'acord amb les facultats que em conferix l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOCV núm. 5344, de 12 de setembre de 2006), i a proposta de la directora general de Producció Agrària, resolc:  
Apartat primer  
1. Les subvencions per a la modernització d'explotacions agràries estan enquadrades en la mesura 121, de l'eix 1, de les ajudes al desenvolupament rural que finança el Fons Europeu Agrícola de Desenvolupament Rural (FEADER) establit en el Reglament (CE) 1698/2005. El pagament d'estes es farà a càrrec de la línia de subvenció SE833000, del capítol VII dels pressupostos de l'Agència Valenciana de Foment i Garantia Agrària per a l'exercici que corresponga.  
L'import global màxim de les ajudes convocades per a esta mesura és de 8.000.000 d'euros distribuïts en les anualitats següents:  
Anualitat 2010: 100.000 euros  
Anualitat 2011: 7.000.000 euros  
Anualitat 2012: 900.000 euros  
En el finançament de les ajudes per a la modernització de les explotacions agràries participa el FEADER amb un 21,58%, el Ministeri de Medi Ambient i Medi Rural i Marí amb un 52,80%, i la Conselleria d'Agricultura, Pesca i Alimentació amb un 25,62%.  
2. Les subvencions per a la primera instal·lació de jóvens agricultors estan enquadrades en la mesura 112, de l'eix 1, de les ajudes al desenvolupament rural que finança el Fons Europeu Agrícola de Desenvolupament Rural (FEADER) establit en el Reglament (CE) 1698/2005. El pagament d'estes es farà a càrrec de la línia de subvenció SE833000, del capítol VII dels pressupostos de l'Agència Valenciana de Foment i Garantia Agrària per a l'exercici que corresponga.  
L'import global màxim de les ajudes convocades per a esta mesura és de 6.500.000 euros distribuïts en les anualitats següents:  
Anualitat 2010: 200.000 euros  
Anualitat 2011: 5.500.000 euros  
Anualitat 2012: 800.000 euros  
En el finançament de les ajudes per a la primera instal·lació de jóvens agricultors participa el FEADER amb un 21,58%, el Ministeri de Medi Ambient i Medi Rural i Marí amb un 37,50%, i la Conselleria d'Agricultura, Pesca i Alimentació amb un 40,92%.  
3. La concessió de les ajudes convocades s'efectuarà per mitjà d'un règim de concurrència competitiva, i en el cas que l'import total sol·licitat siga superior a l'import global màxim establit per a cada mesura, s'aplicaran els criteris de prioritat establits en els punts 7 i 8 de l'article 18 de l'esmentada Orde de 25 de març de 2008, modificada per l'Orde de 2 de novembre de 2009, i per la qual s'aproven les bases reguladores d'estes.  
4. Segons disposa l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despeses, la concessió de les subvencions estarà condicionada a l'existència en els pressupostos de cada exercici del crèdit adequat i suficient. Així mateix, tots els actes dictats s'entendran condicionats al fet que, quan es dicte la resolució de concessió, subsistisquen les mateixes circumstàncies de dret i fet existents en el moment en què van ser produïts aquells actes.  
Apartat segon  
D'acord amb l'apartat 4, de l'article 7 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, esta resolució no necessita de la seua notificació a la Comissió Europea ja que no reunix tots els requisits de l'apartat 1, de l'article 87 del Tractat CE, i estar cofinançades pel FEADER i integrades en el PDR-CV 2007-2013.  
Apartat tercer  
Sense perjuí del termini de presentació de sol·licituds establit en l'Orde de 25 de març de 2008, i com no està acollida esta resolució als casos establits en l'article 58 del Reial Decret 887/2006, de 21 de juliol (BOE núm. 176, de 25.07.2006), pel qual s'aprova el Reglament de la Llei 38/2003, General de Subvencions, s'obri un termini extraordinari per a la presentació de sol·licituds de tres dies hàbils, a comptar des de l'endemà de la publicació d'esta resolució en el Diari Oficial de la Comunitat Valenciana.  
Apartat quart  
Esta resolució posa fi a la via administrativa i contra esta es pot interposar, potestativament, recurs de reposició davant de la directora de l'Agència Valenciana de Foment i Garantia Agrària, en el termini d'un mes comptat des de l'endemà de la publicació, o impugnar-se directament davant del Jutjat Contenciós Administratiu en el termini de dos mesos des de l'endemà de la publicació, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i amb els articles 10 i 46.1 de la Jurisdicció Contenciosa Administrativa.  
València, 9 de desembre de 2009.- La directora de l'Agència Valenciana de Foment i Garantia Agrària: Pilar Amigó Salvi.